ועדת הכספים, כנסת 20, פרוטוקול מספר 238, 2016-01-11 11:00

משה גפני: אני מתכבד לפתוח את ישיבת ועדת הכספים.

משה גפני: הסעיף האחרון על סדר היום תיקון תקנון הבורסה.

משה גפני: מי נמצא פה?

<מירב לשם: מירב לשם.

משה גפני: אפשר לשנות את החוק בעניין הזה שאת תקנון הבורסה הם ישנו לבד?

מיקי רוזנטל: יש פה סעיף אחד שנראה לי בעייתי שבחלק מהדברים הם רוצים לוותר על האישור של ועדת הכספים.

מיקי רוזנטל: אני גיליתי את זה.

מיקי רוזנטל: אני לא מבין שום דבר בזה, אבל אני קורא, ואז אני רואה כל מיני דברים מוזרים.

<מירב לשם: זה מאוד מקצועי.

מיקי רוזנטל: יכול להיות שצריך לוותר להם.

מיקי רוזנטל: רק אני אומר, אני לא מבין בזה מספיק.

משה גפני: נראה מה זה.

משה גפני: בבקשה, מירב.

<מירב לשם: אני עורכת הדין במחלקה המשפטית מהבורסה, וגם קרן הלפרין מהמחלקה המשפטית.

<מירב לשם: יש לנו פה כמה תיקונים לא כל כך משמעותיים.

<מירב לשם: הראשון הוא החלפת המונח "יום עסקים" ב"יום מסחר".

<מירב לשם: בתקנון יש הוראה שאם בגלל גורם שהוא לא בשליטת החבר הוא לא מצליח לחייב את הלקוח או לזכות אותו הביצוע צריך להיות ביום העסקים הבא.

<מירב לשם: בפועל חברי בורסה שהם לא בנקים לא יכולים לבצע את העסקאות בימים שהם לא ימי מסחר, ומוצע לתקן את ההוראה כדי שהיא תתייחס לימי מסחר.

מיקי לוי: הבורסה תשתמש במושג הזה "יום מסחר"?

<מירב לשם: יש מקומות שמפנימים.

מיקי לוי: האמת היא שזה יותר נחמד.

משה גפני: מה הסעיף השני?

<מירב לשם: הסעיף השני – דירקטוריון הבורסה אישר אותו בנובמבר 2014.

מיקי רוזנטל: אז למה באתם רק עכשיו?

<מירב לשם: אנחנו לא באנו רק עכשיו.

<מירב לשם: עכשיו זה הגיע לדיון.

<מירב לשם: התיקון השני מתייחס להוספת פקודות.

<מירב לשם: הבורסה סיימה את הפיתוח בנובמבר 2014 של פקודות נוספות שאשפר להגיש למסחר.

<מירב לשם: אנחנו חשבנו שיותר הגיוני – והייתה לנו הסמכה בתקנון – להכניס את כל סוגי הפקודות האלה בהנחיות כדי לא להזדקק ולחכות לאישור ועדת הכספים שיגיע בעוד כשנה ומשהו.

משה גפני: לא הבנתי.

<מירב לשם: הוספנו פקודות נוספות למסחר.

<מירב לשם: סיימנו את הפיתוח.

<מירב לשם: הכנסנו את הפקודות האלה בהנחיות מכוח התקנון.

<מירב לשם: הייתה הסמכה בתקנון.

<מירב לשם: עיגנו את כל הנושא בהנחיות הבורסה.

<מירב לשם: עכשיו אנחנו מציעים לבטל את ההגדרות בתקנון כי מעכשיו הכול כבר קבוע ומעוגן בהנחיות.

משה גפני: ואז לא צריך את ועדת הכספים.

משה גפני: למה?

<מירב לשם: זה אושר בנובמבר 2014.

<מירב לשם: אם היינו מחכים עד היום אי אפשר היה לתת את כל הפיתוחים האלה לציבור ולחברים להשתמש בהם.

משה גפני: הגיוני.

משה גפני: אלה דברים מקצועיים.

מיקי רוזנטל: סוגי פקודות חדשים: "סטופלוס".

מיקי רוזנטל: אני אפילו לא יודע איך קוראים את זה.

מיקי רוזנטל: את זה אתם מבקשים שנוציא מהתקנון - -

משה גפני: להוציא את זה מהתקנון ולאשר את זה.

מיקי רוזנטל: אני לא רואה בעיה.

מיקי רוזנטל: לגבי איזה סוג?

<מירב לשם: אנחנו לא מבקשים מכם את האישור.

<מירב לשם: הייתה לנו הסמכה בתקנון.

מיקי רוזנטל: כרגע אתן מבקשות רק להוציא את הפקודות האלה מהצורך של האישור.

<מירב לשם: נכון.

מיקי רוזנטל: רק את זה.

מיקי רוזנטל: רק את סוגי הפקודות האלה.

<מירב לשם: הנושא הבא זה קרן הייטק נסחרת שאושר במסגרת חוק המו"פ רק לאחרונה בוועדה.

<מירב לשם: אלינו מגיע משהו שהוא קצה קרחון.

מיקי רוזנטל: איפה זה?

<קרן הלפרין: בחוברת שלכם זה בעמוד השני.

מיקי רוזנטל: נספח א' ונספח ב'.

<מירב לשם: הרעיון של קרן הייטק נסחרת שעוגן בחוק המו"פ שאושר לאחרונה הוא שהקרן הזאת תשקיע חצי בניירות ערך בבורסה וחצי בחברות צמיחה.

<מירב לשם: כדי שהקרן הזאת תהיה משמעותית מוצע שהגיוס המינימלי שלה יהיה ארבע מאות מיליון שקל, וכדי שיהיה בה מנהל קרן רצינית.

<מירב לשם: כל מה שמוצע פה זה לקבוע בתקנון הוראה שמסמיכה את הבורסה לקבוע בהנחיות סף של ארבע מאות מיליון שקל לקרן.

מיקי רוזנטל: רק כדי לקבל סדרי גודל – הקרנות המינימליות שמאושרות בבורסה, באיזה סדר גודל הן?

<מירב לשם: לא גדול.

מיקי רוזנטל: זה חשוב, כי אם אתם אומרים שזה הסף המינימלי אז בסדר, אבל אם אתם אומרים שיש קרנות יותר קטנות, אנחנו לא רוצים לתקוע את הדבר הטוב שחוקקנו פה.

מיקי רוזנטל: הרי בסך הכול יש לנו עניין שייכנסו יותר אנשים.

מיקי רוזנטל: אנחנו רוצים את הדבר הזה.

מיקי רוזנטל: אז אם הסף שקבעתם הוא סף מינימום אז אין לי שום בעיה, הכול טוב.

<מירב לשם: גיוסים בבורסה הם במאתיים מיליון.

מיקי רוזנטל: אוקיי, את יכולה לבדוק?

מיקי רוזנטל: היא תדבר, ואת תבדקי מה הסף המינימלי של קרן בבורסה.

מיקי רוזנטל: זה לא עניין מסובך.

<מירב לשם: אני לא חושבת שיש לקרנות אחרות סף מינימלי, אבל פה בגלל המהות המיוחדת - -

מיקי רוזנטל: אחרת אני צריך לשאול אותך למה ארבע מאות מיליון ולא שלוש מאות חמישים או חמש מאות חמישים.

<מירב לשם: אני אבדוק את זה.

<מירב לשם: דרך אגב, הגודל של הקרן תואם את ההמלצות של הוועדה לקידום השקעות בחברות ציבוריות.

<מירב לשם: זאת אומרת, חוק המו"פ הניח שזה גודל הקרן.

<מירב לשם: הם לא רצו קרנות שהן לא משמעותיות.

<מירב לשם: זאת הייתה אחת ההמלצות של הוועדה, לגייס לקוחות.

<מירב לשם: למה?

<מירב לשם: כי זה לא רק קרן שמשקיעה בבורסה, היא גם קרן שמשקיעה בחברות צמיחה.

<מירב לשם: אז המינימום שהיא תשקיע בחברת צמיחה זה חמישים מיליון - -

מיקי רוזנטל: נשמע לי הגיוני.

<מירב לשם: אחרת לא תוכל להשקיע ביותר משתי חברות.

<מירב לשם: הנושא הבא הוא שינוי החזקות הדירקטוריון.

מיקי רוזנטל: באיזה עמוד אנחנו?

<מירב לשם: אין כרגע דרישה בבורסה לגבי קרנות.

<מירב לשם: יש דרישת מינימום לחברות.

<קרן הלפרין: בעתיד זה צפוי, אבל כרגע לא.

<מירב לשם: מה המינימום של חברה?

<קרן הלפרין: אגב, גם קרנות נאמנות, הרשות עצמה לא נותנת להם מינימום.

<מירב לשם: 25 מיליון זה המינימום לגיוס בבורסה.

<מירב לשם: אם קרן הייטק רוצה להשקיע בארבע חברות צמיחה שזה מינימום – כבר הלכו לך מאתיים מיליון.

<מירב לשם: אם אתה צריך חצי מזה גם להשקיע בבורסה אז ארבע מאות, זה המינימום.

מיקי רוזנטל: טוב.

מיקי רוזנטל: אנחנו עכשיו בקרן הייטק נסחרת?

<מירב לשם: כן.

משה גפני: בבקשה.

<מירב לשם: אני אומרת שהסכום המינימלי לגיוס של ארבע מאות מיליון הוא המלצה.

<מירב לשם: הייתה המלצה של ועדת המו"פ שהחוק אושר לאחרונה.

<מירב לשם: אנחנו פשוט מיישמים אותו כרגע.

<מירב לשם: ההמלצה של הוועדה הייתה בהסתמך על כל המומחים שישבו בוועדה שמינימום הגיוס המינימלי שצריך להיות הוא ארבע מאות מיליון.

<מירב לשם: למה?

<מירב לשם: חצי מהקרן מושקע בבורסה, וחצי מושקע בחברות צמיחה.

<מירב לשם: המינימום שאת נותן לחברת צמיחה זה שלושים-ארבעים מיליון שקל.

<מירב לשם: זה המינימום להשקעה בשלב ה-VC.

<מירב לשם: זה אומר שהמינימום לגיוס הוא ארבע מאות.

משה גפני: מה הבא?

<מירב לשם: האחרון – שינוי בהחזקה במניות.

<מירב לשם: עד היום כל שינוי בהחזקות בחבר בורסה שאינו בנק מגיע לאישור דירקטוריון הבורסה.

<מירב לשם: מה שאנחנו מציעים פה הולך יד ביד עם ההמלצות של המפקחת על הביטוח שלא נדרשת לתת היתר החזקות מתחת ל -5%, וכנ"ל ברשות לניירות ערך בהיתרים שהיא נותנת למחזיקים בקרנות נאמנות.

<מירב לשם: אנחנו מציעים שהחזקות מתחת ל-5% לא יצטרכו אישור דירקטוריון, אלא רק דיווח.

<מירב לשם: בין 5% לשליטה יביאו קודם את הדיווח לבורסה, ואנחנו נחליט אם זה דרמטי וצריך ללכת לאישור דירקטוריון או שאפשר להסתפק בדיווח.

מיקי לוי: זה עד ארבע מאות מיליון או מארבע מאות מיליון?

<מירב לשם: אתה מדבר על קרן ההייטק.

<מירב לשם: זה המינימום.

מיקי רוזנטל: זה הסכום המינימלי.

מיקי רוזנטל: זה לא שייך לסעיף.

מיקי לוי: 5% - -

<קרן הלפרין: לא, זה לא קשור, זה החזקות - - -

<מירב לשם: כל שינוי בהחזקות, אפילו 0.01% מגיע לאישור דירקטוריון הבורסה.

<מירב לשם: זה מאוד מכביד.

<מירב לשם: הדירקטוריון מתכנס כל יום.

<מירב לשם: לכן מוצע פה – וזה הולך יד ביד עם המפקחת על הביטוח ועם יושב-ראש הרשות לניירות לגבי קרנות נאמנות – שרק אישורים מעל 5% - מעל בעל עניין – יגיעו לאישור דירקטוריון הבורסה.

<מירב לשם: כל השאר - -

מיקי לוי: - - -

<מירב לשם: לא יגיעו לאישור.

<מירב לשם: בין 5% לשליטה - -

מיקי לוי: זה יכול להיות המון כסף.

<מירב לשם: אבל גם בביטוח זה ככה וגם בקרנות נאמנות.

<מירב לשם: כל הקצאה לעובדים, אפילו הקצאה שמגיע פרומיל לעובד, מגיע לאישור דירקטוריון הבורסה.

מיקי לוי: אני מסכים שלא רוצה פרומיל וגם לא רוצה 0.1%, אבל הקפיצה ל-5% נראית לי מהותית.

<מירב לשם: בהקשר הזה אנחנו הולכים יד ביד עם ההמלצות של המפקחת על הביטוח ועם רשות לניירות ערך.

מיקי לוי: המפקחת על הביטוח – אפשר לחשוב, תורה מסיני.

מיקי רוזנטל: אם אנחנו מסתכלים רטרואקטיבית – לא היה משהו הפיקוח על הביטוח בשנים האחרונות.

מיקי רוזנטל: זה לא אילנות גדולים להיתלות עליהם.

מיקי לוי: אפשר להתפשר כאן על אחוזים נמוכים יותר?

<קרן הלפרין: הדיון הוא סביב מה שיגיע לדירקטוריון הבורסה.

<מירב לשם: זה מאוד מסרבל.

<קרן הלפרין: דיווחים כן יתקבלו, וכולם מפוקחים כל העת על-ידי הבורסה.

<קרן הלפרין: הפיקוח עליהם מאוד צמוד.

מיקי לוי: נתתם דוגמה לא טובה, המפקחת על הביטוח, כי גם שם מהלך של 5% בביטוח אינו דומה ל-5% בבורסה שזה הליך זריז יותר, כספי יותר, עוצמתי יותר.

מיקי לוי: אני מודיע לכם שאני לא אוהב את זה.

מיקי רוזנטל: אתם גזרתם את זה מעסקאות בעלי עניין.

מיקי רוזנטל: בעסקאות בעלי עניין זה נכון, אבל, צודק חבר הכנסת לוי, פה מדובר בסכומים שיכול להגיע למאות מיליונים.

מיקי רוזנטל: 5% זה סדרי גודל.

<מירב לשם: קודם כול אני אשים את זה בפרופורציה לגבי עובדים.

מיקי רוזנטל: על 0.1% אין לנו בעיה.

מיקי רוזנטל: גם על 1% אין לנו בעיה.

מיקי רוזנטל: אבל מ-2% זה מתחיל להיות סכומים גדולים.

<מירב לשם: גם אם ההקצאה לסך כול העובדים היא מעל 5% - -

מיקי רוזנטל: עזבי רגע את העובדים.

מיקי רוזנטל: עם הקצאת עובדים אין לנו בעיה.

מיקי לוי: אני אעשה איתך הסכם.

מיקי לוי: כל פעם שיהיה סעיף "הקצאת עובדים" אני מוכן 5%.

מיקי לוי: הבעיה שלי היא המכירה החוצה.

מיקי לוי: עם עובדים אני יודע שרוצים לקחת איזשהו פלח ולהיות עוצמתי ושלא ימכרו את החברה כמו שקרה עכשיו עם "מגה".

מיקי לוי: אין לי בעיה עם זה.

מיקי לוי: אני בעד עובדים.

מיקי לוי: אבל מה קורה עם 5% החוצה?

מיקי לוי: מי מפקח?

מיקי לוי: זה מיליונים.

משה גפני: מה אתם מציעים?

מיקי רוזנטל: 5% בהקצאה לעובדים – כן; אבל 3% או 2% במכירה החוצה.

מיקי לוי: תגידו לנו כמה אתם מוכנים להתפשר למטה?

משה גפני: 3%?

<מירב לשם: אנחנו לא מרגישים שיש לנו אינטרס בעניין הזה.

מיקי רוזנטל: לא חשדנו, חס וחלילה.

<מירב לשם: כל מה שאתם תגידו שנוח לציבור אתו, נוח לנו.

משה גפני: לא אמרו את זה.

משה גפני: אמרו שמדובר על הרבה כסף.

משה גפני: 5% לעובדים זה בסדר, אבל החוצה 5% זה הרבה.

משה גפני: אני מציע שיהיה 3%.

<מירב לשם: בשמחה.

משה גפני: מה "בשמחה"?

מיקי רוזנטל: היא קיבלה את הצעתך.

<מירב לשם: אני אגיד משהו אחד.

<מירב לשם: כל הרגולציה על חברי בורסה שהם לא בנקים היא רגולציה מאוד מכבידה.

<מירב לשם: אנחנו ניסינו ליישר כדי ללכת לקראתם כמו עם קופות גמל - -

מיקי לוי: אבל זה לא דומה.

<מירב לשם: למה?

מיקי רוזנטל: עזוב, אנחנו חושבים שהגענו להסכמה.

מיקי לוי: מהלך ביטוחי - - -

משה גפני: עורכת הדין לשם, אני מציע לאשר את זה ככה: 3% כלפי חוץ ונאשר את כל מה שהבאתם.

משה גפני: אם תראו בפרק זמן מסוים שזה מקשה - -

מיקי רוזנטל: תבואו לשכנע.

<מירב לשם: אתם אומרים ככה: כל מה קשור לבעל מניות – אתם רוצים שהרף יהיה 3%.

משה גפני: נכון.

<קרן הלפרין: גם אם הוא חדש וגם אם הוא קיים?

משה גפני: כן, כן.

משה גפני: אין הבדל.

מיקי רוזנטל: כן.

מיקי לוי: כן.

מיקי רוזנטל: לגבי הקצאת עובדים – עד 5%.

<מירב לשם: אני רק מחדדת.

<מירב לשם: לגבי עובדים –5%.

מיקי לוי: תסבירי על חדש.

<מירב לשם: רגע.

<מירב לשם: אם עובד אחד מגיע ל- 5% אז רק מעל 5% כמו בעל עניין או 3%?

מיקי רוזנטל: זה מאוד מטריד אותי העניין הזה כי אם בא בעל מניות חדש, ואפילו לא בדקתם אותו.

מיקי רוזנטל: הוא בא ואומר, אני קונה 3%, ואני בכלל בנק סעודי.

מיקי לוי: מי בודק את החדש?

מיקי רוזנטל: בכלל בלי בדיקה את מאפשרים - -

<מירב לשם: כמעט כל חברי הבורסה הם חברות ציבוריות, אם לא כולן.

<מירב לשם: אבל בסדר.

משה גפני: רבותי, עם התיקונים שנאמרו כאן אני מבקש להביא להצבעה את תיקון תקנון הבורסה כפי שהוצג על-ידי עורכת הדין מירב לשם עם התיקון שעשינו.

משה גפני: מי בעד אישור התקנון?

משה גפני: מי נגד?

משה גפני: בעד התיקון – פה-אחד

משה גפני: נמנעים – אין

משה גפני: בעד- פה אחד, אין מתנגדים, אין נמנעים.

משה גפני: התיקון אושר.

משה גפני: תודה רבה לכן.

משה גפני: מה שביקשתן אושר פה-אחד.

משה גפני: תודה רבה, הישיבה נעולה.